
           5835, гр. Кнежа, ул. „М. Боев“№69, тел. 09132/7662, факс 09132/7007, E-mail:obs_kneja@abv.bg

ДО
ОБЩИНСКИ СЪВЕТ

ГР. КНЕЖА

ПРЕДЛОЖЕНИЕ

от

Катя Герговска- Председател  на Общински съвет-Кнежа

 ОТНОСНО: Изменение и допълнение на Правилник за организацията и дейността на Общински съвет-Кнежа, неговите комисии и взаимодействието му с общинската администрация за мандат 2023 г.-2027 г.
            УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
            На основание чл. 21, ал. 3 от ЗМСМА Общинският съвет приема правилник за организацията и дейността на общинския съвет, неговите комисии и взаимодействието му с общинската администрация мандат 2023 г. – 2027 г. С този нормативен акт колективният орган урежда правилата, които ще спазва при своята работа и по които ще взаимодейства с общинската администрация.

            Настоящият проект цели осъвременяване на Правилника за организацията и дейността на Общински съвет-Кнежа, неговите комисии и взаимодействието му с общинската администрация с оглед  начина на гласуване на провежданите от съвета заседания.

С въвеждане на новото предложение ще се подобри ефективността на заседанията, тъй като предвижданата дигитализация ще улесни в голяма степен и човешкия фактор, а именно общинските съветници.       
         Цели, които се поставят с предложения Проект и очаквани резултати:

         С проекта за Правилник за организацията и дейността на Общинския съвет неговите комисии и взаимодействието му с общинската администрация на Община Кнежа мандат 2023 – 2027 г. се въвеждат и нови норми, които липсват в действащия към настоящия момент Правилник. Целта, която се преследва с новите текстове е уреждане на възникнали в практиката ситуации следствие настъпващи изменения от организационен характер, които до момента не са прилагани и поради тази причина за тях е липсвало правило в нормативния акт. 
             Правилникът има за цел повишаване на прозрачността и публичността чрез изграждане на законоустановени правила за определяне и следване на политиките при вземането на решения за общината във връзка с работата на Общинския съвет.
С приемането на предложените изменения и допълнения в Правилника ще се създадат предпоставки за подобряване работата на колективния орган, на неговите временни и/или постоянни комисии, както и взаимодействието му с общинската администрация.

          Финансови и други средства, необходими за прилагане на новия правилник.
          Прилагането на новата уредба няма да е свързана с изразходване на допълнителни финансови средства от бюджета на общината. 
         
Анализ на съответствие с правото на Европейския съюз.


Проектът за изменение и допълнение на Правилник за организацията и дейността на Общинския съвет неговите комисии и взаимодействието му с общинската администрация на Община Кнежа мандат 2023 – 2027 г. е в съответствие с Европейскта харта за местно самоуправление и директивите на Европейската общност, свързани с тази материя и не противоречи на норми от по-висока йерархия и на европейското законодателство. Тази харта е документът, подчертаващ необходимостта от отчитането в правните актове на всички особености на местните структури, с оглед задоволяването на потребностите на населението по места чрез ефективно местно самоуправление.

 
Предлаганите промени кореспондират с регламенти на европейския парламент, относими към електронната идентификация и надеждното взаимодействие по електронен път между гражданите, предприятията и публичните органи, поради което е в съответствие с правото на Европейския съюз.
           С оглед гореизложеното и на основание чл. 21, ал. 1, т. 23, ал. 2 и ал. 3, чл. 28а, ал. 6 от Закона за местното самоуправление и местната администрация, при спазване изискванията на чл. 76, ал. 3, чл. 77 и чл. 79 от Административнопроцесуалния кодекс, във връзка с чл. 7, ал. 1, чл. 11, ал. 3, чл. 26, ал. 1 и ал. 3, чл. 28, ал. 1 от Закона за нормативните актове, предлагам на Общински съвет-Кнежа да вземе следните 

Р Е Ш Е Н И Я:


Изменя и допълва Правилника за организацията и дейността на Общински съвет-Кнежа, неговите комисии и взаимодействието му с общинската администрация, мандат 2023 г.-2027 г. както следва:
         § 1. Допълва чл. 35 ал. 4 по следният начин:
(4) Общинският съвет заседава в заседателната зала в сградата на община Кнежа, а по изключение може да се провеждат изнесени заседания и на друго място на територията на общината.      
 - Заседанието на Общинския съвет се открива от неговия Председател, ако присъстват повече от половината от общия брой на съветниците. Присъствието се установява с подпис в присъствената книга и с проверка на кворума чрез електронната система за гласуване;
 - В случай, че в обявения час за провеждане на заседанието не е налице необходимия кворум, Председателят насрочва заседанието за по-късен час на същия ден, като присъстващите общински съветници се считат за уведомени;
 - Проверка на кворума се извършва след всяка почивка или прекъсване на засе​данието;
- Проверка на кворума се извършва и по искане на група съветници.
§ 2. Допълва чл. 48 ал. 2 т. 2 по следният начин:
   
2. Тайното гласуване се извършва задължително с бюлетини.

 - Резултатите от тайното гласуване се обявяват от специално избрана за провеждане на гласуването комисия в състав минимум от трима съветника. Комисията за провеждане на тайно гласуване се избира преди началото на тайното гласуване.
§ 3. Изменя чл. 48 ал. 2 т. 3 по следният начин:
3. Явното гласуване се извършва:

 - Чрез системата за електронно гласуване, а при възникване на технически проблем с нея - чрез вдигане на ръка;

 - Чрез поименно гласуване, което се извършва чрез електронната система за гласуване, а при възникване на технически проблем с нея - като се прочитат имената на общинските съветници, които отговарят „за", „против" или „въздържал се".  

 Всеки общински съветник гласува чрез индивидуална  карта за гласуване, идентифицирана с неговото име. Никой няма право да ползва чужда карта за гласуване.                   
- Чрез саморъчно подписване на съветниците в списък с колони „за", „против" или „въздържал се". 

§ 4. Изменя чл. 48 ал. 2 т. 4 по следният начин:
 4. Предложение за поименно гласуване, за гласуване чрез саморъчно подписване или за тайно гласуване може да бъде направено от всеки общински съветник или от една политическа представителна група. Изслушва се по един общински съветник или по един член от политическа представителна група, които не са съгласни с направеното предложение. Предложението се гласува.
§ 5. В чл. 48 се добавят нови ал. 3, ал. 4 и ал. 5 със следното съдържание:
 
(3) Гласуването започва след обявяването му от Председателя.

 
(4) От обявяването на гласуването до завършването му не се допускат изказвания.

  
(5) Резултатът от гласуването се обявява от Председателя.
§ 6. Добавя се нов § 7 в заключителни разпоредби:

§7.(нов - ………..2025 г.) „Направените промени са съгласно Решение №……. по Протокол № от ………….. година на ОбС – Кнежа, и влизат в сила три дни след  обнародването им на интернет страницата на Община Кнежа.“



Съгласно чл. 26, ал. 3 от Закона за нормативните актове, във връзка с чл. 77 от АПК, проектът за «Изменение и допълнение на Правилник за организацията и дейността на Общински съвет-Кнежа, неговите комисии и взаимодействието му с общинската администрация, мандат 2023-2027 г.» се публикува на интернет страницата на Община Кнежа за обществени консултации, като заинтересованите лица в 30-дневен срок от публикуването му на интернет страницата на Община Кнежа, могат да представят становищата си по проекта в деловодството на Общински съвет-Кнежа в рамките на работното време или на e-mail: obs_kneja@abv.bg.
            Тел. за контакти: 09132/7662.

           Проектът на Правилника ще бъде публикуван и за публично обсъждане на Портала за обществени консултации, поддържан от Министерския съвет за срок от 30 дни.
Катя Герговска,

Председател на ОбС-Кнежа

